Diari Oficial de la Generalitat Valenciana


Sumari del DOGV 6124, del 16-10-2009 (2009/11343)

ORDE de 22 de setembre de 2009, de la Conselleria d'Educació, per la qual s'acorda l'extinció de l'autorització per cessament d'activitats docents del Centre Privat de Jardí d'Infància Nova Escola, de Castelló de la Plana.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6124

Data del DOGV
:   16-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11455


Data del document
:   22-09-2009

Organisme emissor
:   Conselleria d'Educació

Tipus de document
:   Ordre

Descriptors 

:   * centre d'ensenyament

ORDE de 22 de setembre de 2009, de la Conselleria d'Educació, per la qual s'acorda l'extinció de l'autorització per cessament d'activitats docents del Centre Privat de Jardí d'Infància Nova Escola, de Castelló de la Plana. [2009/11289]  
L'expedient ha sigut iniciat a instància del titular del Centre Privat de Jardí d'Infància Nova Escola, de Castelló de la Plana, codi 87595057, sol·licitant l'extinció de l'autorització per cessament d'activitats des de l'1 d'agost de 2009.  
L'extinció de l'autorització concedida al Centre Privat de Jardí d'Infància Nova Escola, de Castelló de La Plana, tindrà efectes per al curs 2009-2010.  
El cessament d'activitats docents d'este centre no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta del director general d'Ordenació i Centres Docents de data 22 de setembre de 2009 i de conformitat amb esta, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
L'extinció de l'autorització per cessament de l'activitat docent del centre privat que a continuació s'especifica, amb efectes per al curs 2009/2010:  
Denominació genèrica del centre: Centre Privat de Jardí d'Infància  
Denominació específica del centre: Nova Escola  
Titular: María Amparo Andrés Andrés  
Domicili: Gran Via, s/n  
Localitat: Castelló de la Plana  
Província: Castelló  
Codi: 05549688  
DISPOSICIÓ ADDICIONAL ÚNICA  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes des de la data que es dicta, no obstant això els seus efectes acadèmics s'entenen referits a l'inici del curs escolar 2009/2010.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.   
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 22 de setembre de 2009  
El conseller d'Educació,  
ALEJANDRO FONT DE MORA TURÓN